নিচে কয়েকটি হাদীসের মূল আরবী টেক্স তরজমা সহ তুলে দেয়া হল: « يَخْرُجُ قَوْمٌ مِنْ أُمَّتِى يَقْرَءُونَ الْقُرْآنَ لَيْسَ قِرَاءَتُكُمْ إِلَى قِرَاءَتِهِمْ بِشَىْءٍ وَلاَ صَلاَتُكُمْ إِلَى صَلاَتِهِمْ بِشَىْءٍ وَلاَ صِيَامُكُمْ إِلَى صِيَامِهِمْ بِشَىْءٍ يَقْرَءُونَ الْقُرْآنَ يَحْسِبُونَ أَنَّهُ لَهُمْ وَهُوَ عَلَيْهِمْ لاَ تُجَاوِزُ صَلاَتُهُمْ تَرَاقِيَهُمْ يَمْرُقُونَ مِنَ الإِسْلاَمِ كَمَا يَمْرُقُ السَّهْمُ مِنَ الرَّمِيَّةِ »  আবু সাঈদ খুদরী রা: হতে বর্ণিত: রাসূল সাল্লাল্লাহু আলাইহী ওয়া সাল্লাম বলেছেন:  আমার উম্মতের মধ্যে একদল লোক বের হবে যার কুরআন পাঠ করবে। কিন্তু তোমাদের (সাহাবীদের) কুরআন পাঠ তাদের তুলনাই কিছুই না। তোমাদের রোযা তাদের রোযার তুলনায় কিছুই না। (অন্য বর্ণনায় তাদের আমলের তুলনায় তোমাদের আমল কিছু না।) কুরআন পড়বে আর মনে করবে কুরআন তাদের পক্ষে কিন্তু আসলে তা তাদের  সম্পূর্ণ বিপক্ষে। এ কুরআন পাঠ তাদের গলদেশ থেকে নিচে নামবে না। অথার্ৎ কুরআনের মর্ম তারা বুঝতে সক্ষম হবে না। এ লোকগুলো ইসলাম থেকে সেভাবে বের হয়ে যাবে যেভাবে ধনুক থেকে তীর বের হয়। (সহীহ মুসলিম, অনুচ্ছেদ: খারেজীদের সাথে যুদ্ধে উৎসাহ, হাদীস নং ২৫১৬, মাকতাবা শামেলা)